**UPUTE O POSTUPANJU S MIJEŠANIM KOMUNALNIM OTPADOM, BIORAZGRADIVIM KOMUNALNIM OTPADOM I RECIKLABILNIM (KORISNIM) KOMUNALNIM OTPADOM**

Korisnici usluga dužni su predavati reciklabilni (korisni) komunalni otpad, problematični otpad i krupni (glomazni) otpad odvojeno od miješanog komunalnog otpada i biorazgradivog otpada. Korisnici su dužni spremnike iznijeti prema planu odvoza Davatelja usluge.

Svaki korisnik se obvezuje spremnik postaviti na vidljivo mjesto izvan svog dvorišta i to u neposrednoj blizini ulice, čime bi se omogućilo nesmetano pražnjenje spremnika od strane naših djelatnika, a u skladu s rasporedom odvoza. Ukoliko spremnik ne bude ostavljen na vidljivo mjesto i na vrijeme bit će ispražnjen u slijedećem terminu po rasporedu odvoza.

Sav odloženi miješani komunalni otpad u spremnicima za miješani komunalni otpad (zelene boje) mora se nalaziti unutar spremnika, a poklopac mora biti potpuno zatvoren. Otpad mora biti tako složen u spremnik da prilikom pražnjenja silom gravitacije ispadne iz spremnika. U posude za miješani komunalni otpad zabranjeno je odlagati korisni otpad koji se može reciklirati, biorazgradivi otpad, tekući otpad, lešine životinja, baterije, akumulatore, auto gume, otpad iz klaonica, mesnica, ribarnica, opasni otpad te građevinski otpad.

Preporučujemo da biorazgradivi komunalni otpad kompostirate sami, ukoliko imate vrt ili prikladni dio okućnice, za vrtne kulture i cvijeće. Za klasično vrtno aerobno kompostiranje („kompostiranje na otvorenom“) koristi se: dio kuhinjskog otpada ( ostatci voća i povrća, ljuske jaja, talog od kave, vrećice od čaja, ostatci kruha i slično), te vrtni otpad (ostatci cvijeća, granje, otpalo lišće, otkos trave i živice, piljevina).

Za vrtno kompostiranje se **NE SMIJU KORISTITI:** ostaci mesa, ribe, kostiju, mlijeka i mliječnih proizvoda.

Korisnici javne usluge kompostere mogu dobiti kod Davatelja javne usluge, bez naknade.

Korisnici javne usluge koji nisu u mogućnosti ili ne žele kompostirati biorazgradivi komunalni otpad, tu vrstu komunalnog otpada mogu predavati putem posuda za biorazgradivi otpad ( smeđa posuda).

Korisnik javne usluge (kućanstvo) ima mogućnost ispravnog odlaganja odvojenog reciklabilnog (korisnog) otpada i predavanja na kućnom pragu, bez naknade.

 **Otpadni papir, karton, papirnata i kartonska ambalaža** predaju se po rasporedu Davatelja usluge,također putem spremnika (plava posuda).

**Otpadna plastika i plastična ambalaža** predaju se po rasporedu Davatelja usluge, također putem spremnika (zelena posuda s narančastim poklopcem).

**Višeslojna kompozitna ambalaža (tetrapak ambalaža)** predaje se putem vrećica, koje se mogu preuzeti u sjedištu tvrtke Bošana d.o.o., Kralja Petra Svačića 26, radnim danom od 7:00 do 13:00h, bez naknade.

**Molimo vas da ispravno odlažete reciklabilni (korisni) otpad u spremnike (posude ili vrećice) predviđene za tu namjenu.**

Sve navedeno preuzima se na obračunskom mjestu Korisnika javne usluge(kućanstvo) po rasporedu Davatelja usluge.

Staklo, metal i višak reciklabilnog otpada može se predati u Reciklažno dvorište, ali samo korisnici kategorije „kućanstvo“.

**POSUDE (PLAVE) ZA PAPIR I KARTON**

**DA**: stari papir, novine, karton, časopisi, prospekti, knjige, uredski papir, bilježnice, kalendari, kuverte, papirnate vrećice.

**NE**: plastika, tetrapak, fotografije, pouljeni papir, upotrijebljene maramice, stiropor, pelene i slično.

**POSUDE (ZELENE S NARANČASTIM POKLOPCEM) ZA PLASTIKU**

**DA**: PET ambalaža ( boce bezalkoholnih pića i napitaka, omekšivača, šampona, prehrambenih proizvoda) odnosno sva ambalaža koja na sebi ima jednu od oznaka da se može reciklirati PEHD, PELD, PVC, C/PE, PP, PS, 7 i sve PVC vrećice. Prije odlaganja potrebno ih je isprati i očistiti.

**NE**: plastična ambalaža motornih ulja i zaštitnih sredstava (pesticida, herbicida, insekticida) i drugih otrova, celofan.

**KONTEJNER ZA STAKLO U RECIKLAŽNOM DVORIŠTU**

STAKLENA AMBALAŽA (prazne boce i staklenke svih boja). Prije odlaganja treba ih isprazniti, oprati, skinuti čepove i zatvarače. Sve to možete odložiti u poseban kontejner u reciklažnom dvorištu.

Prozorsko staklo, porculanski i keramički predmeti, žarulje i fluorescentne žarulje, te ostale vrste stakla kao što je bolničko i laboratorijsko staklo, automobilsko staklo, kristalno i optičko staklo, armirano staklo, ogledala. Sve navedeno možete odložiti u Reciklažnom dvorištu u kontejner za tu namjenu.

**KONTEJNER ZA METAL U RECIKLAŽNOM DVORIŠTU**

Sve vrste metala, metalne ambalaže, ambalaže od konzervi ( moraju biti ispražnjene od sadržaja, očišćene i oprane), kao i krupni (glomazni) metalni otpad.

**EE OTPAD** ( hladnjaci, štednjaci, televizori, računala i ostala električna i elektronička oprema iz kućanstva) i problematični otpad (opasni otpad) zbrinjava se u skladu s posebnim propisima u Reciklažnom dvorištu u odgovarajuće kontejnere..

**UPUTE O PREUZIMANJU GLOMAZNOG (KRUPNOG) OTPADA**

Svaki naš Korisnik (kućanstvo) ima pravo na odvoz glomaznog otpada s kućnog praga u količini od 2 m3 jednom godišnje, bez naknade. U tu svrhu potrebno je podnijeti Zahtjev na obrascu za tu vrstu usluge.

**RECIKLAŽNO DVORIŠTE Bošana d.o.o.**

Lokacija: Industrijska zona, Vilišnica b.b.

Radno vrijeme: PON-PET od 07,00 do 19,00 h, SUB od 7,00 do 17,00 sati

Biograd na Moru, 01.01.2023. god.

BOŠANA d.o.o.

info@bosana.hr,: cistoca@bosana .hr

tel. 023/384 - 363